De Berg unterscheidet sich geologisch gseh vom Schwarzwald oder em Jura und isch e alti Kalksteiinformation wo als Karschtgebiet ygstuft wird. Dodurch ßin zahlrychi, meistens underirdischi Erosionsprozäss immer no im Gang. Des hät zum Bispyl zu de zwei Tropfsteihöhle Tschamberhöhli z Büge und de Erdmannshöhli ("Hasler Höhli") gfiehrt, wo zu sehenswürdige Naturdänkmäler worre ßin. D Erdmannshöhli isch am Übergang zum Schwarzwald intressant, für Spezialiste ßin d Gsteischichte an de Höhlewänd e Hywys, wo de Schwarzwald mit sinem Granit und Gneis afangt und vo no Dinkelbergkalk vorherrscht.